# Sant Ferriòl

Sant Ferriòl (Saint-Ferriol en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Sant Ferriòl :
| Campanha d'Aude | Esperasan | |
| | | Granes |
| Quilhan | Sant Jolian de Bèc | |

## Toponimia
### Sant Ferriòl

Las fòrmas ancianas son Sanctus Ferreolus, en 1155, Rector Sancti Ferreoli, en 1347, Locus de Sancto Ferreolo, en 1360, Sainct Ferriol, en 1594, Saint-Ferriol (diccionari de las pòstas). La prononciacion es Sant-Feriol (grafia de l'abat Sabarthès), doncas [sanfe'ɾjɔl] o [sanfe'rjɔl]. Ferreolus èra un avesque de Limòtges, al sègle VI, un martir de Besançon al sègle III, un martir a Viena al sègle IV e d'autres.

### Dent

Le nom sus la mapa es Ròc de la Dent. Dent es un ancian castèl feodal arroïnat. Las fòrmas ancianas son : Villa de Dente en 1231, Rector de Dente en 1347, Castrum ipsius loci Dente en 1523, D'Ent entre 1371 e 1587, Le lieu de Dent entre 1389 e 1587 (en 1503, le meteis manuscrit explica que le lòc es inabitable), La Dem en 1594, La Dent en 1639, Ladent en 1807.
La comparason entre un castèl sus un puèg escalabrós e una dent es pas estranha.

### Sant Sabrian ? Sant Sabian ?

Es un lòc desabitat situat dins les puèges al nòrd-oèst de Sant Ferriòl e que s'espandiriá tanben, segon l'abat Savartés, dins la comuna de Quilhan. La mapa IGN pòrta St-Savio (que cal legir St-Sabio). Las atestacions son : Serre de Sainct Saire en 1594, Saint-Savio (cadastre de Sant Ferriòl), Saint-Sabrio (vulg.).
Le vulg[ar] de l'abat Savartés correspond, aqueste còp, al nom francés popular, siquenon auriam San Sabrio. Sainct Saire (nom escrit en 1594 per un escriba normand ?) correspond a Sant Salvi, ermita del País de Bray. Saint Sabrio es Sant Çabrian, de Cyprianus, avesque de Cartage e martir del sègle III e non Sant Salvi. Quina es la fòrma occitana, Sant Çabrian, Sant Çabian (probable) o un polimorfisme entre aquelas fòrmas ?

## Administracion

Lista dels cònsols successius :
| Periòde | Periòde | Identitat |
| 2014 | (2026) | Jean-Jacques Marty |
| març de 2001 | 2014 | Fernand Grauby |
| | ? | Vincent Marty |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Quilhan, i demorèt. Tornèron batejar lo canton Canton de la Val Nauta d'Aude (traduccion) per decret del 27 de decembre 2015.

## Demografia

modificar « persona »  v · d · m 
Evolucion demografica Populacion comunala actuala (2013): 123, totala: 128 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 315 | 257 | 393 | 243 | 316 | 386 | 396 | 399 | 425 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 392 | 384 | 372 | 350 | 357 | 351 | 350 | 297 | 264 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 277 | 263 | 254 | 204 | 216 | 216 | 210 | 199 | 190 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 182 | 157 | 145 | 157 | 154 | 147 | 142 | 142 | 141 147 |
| 2009 | 2010 |
| 144 150 | 144 150 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 113 abitants e la densitat èra de 11,47 ab/km².

## Véser tanben

* Comunas d'Aude

## Ligams extèrnes

* Sant Ferriòl sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 386, legir en linha https://gallica.bnf.fr/ark:/12148/bpt6k110095d/f478.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 598
* ↑ https://nominis.cef.fr/contenus/saint/367/Saint-Ferreol.html
* ↑ Abbé Sabarthès, Dictionnaire topographique du département de l'Aude, 1912, p. 116, legir en linha https://gallica.bnf.fr/ark:/12148/bpt6k110095d/f208.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 418, legir en linha https://gallica.bnf.fr/ark:/12148/bpt6k110095d/f510.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 627
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 592, a St-Civran
* Portal de Lengadòc